ซานเชซ เร้า เวนเกอร์ คว้า ถั่วน้อย เข้ารังปืนใหญ่
สำนักข่าวต่างประเทศ รายงานวันที่ 30 ธ.ค. ว่า อเล็กซิส ซานเชซ ปีกทีมชาติชิลี ของ ปืนใหญ่ อาร์เซนอล สโมสรแกร่งแห่งศึกพรีเมียร์ลีก อังกฤษ กระตุ้นให้ อาร์แซน เวนเกอร์ ผู้จัดการทีมปืนใหญ่ คว้าตัว ฮาเวียร์ เฮอร์นานเดซ กองหน้าทีมชาติเม็กซิโก ของ ห้างขายยา ไบเออร์ เลเวอร์คูเซน  มายังถิ่นเอมิเรตส์ สเตเดียม,เฮอร์นานเดซ ย้ายจาก แมนเชสเตอร์ ยูไนเต็ด มาร่วมทีมไบเออร์ เลเวอร์คูเซน เมื่อช่วงซัมเมอร์ และทำผลงานได้อย่างร้อนแรง ซัดไป 19 ประตูแล้ว และตกเป็นข่าวว่าได้รับความสนใจจากทีมอาร์เซนอลที่กำลังมองหากองหน้าเข้ามาเสริมทัพ เนื่องจากตอนนี้มีเพียง โอลิวิเยร์ ชิรูด์ กับ ธีโอ วัลคอตต์ เท่านั้น ที่พอจะฝากความหวังในการทำประตูได้ ,รายงานล่าสุดระบุว่า ซานเชซ เป็นแฟนตัวยงของเฮอร์นานเดซ และพยายามปลุกเร้าให้เวนเกอร์คว้าตัวเฮอร์นานเดซ กลับมาค้าแข้งในพรีเมียร์ลีก อังกฤษ อีกครั้ง,ทั้งนี้ แม้ว่า ไบเออร์ เลเวอร์คูเซน อาจจะไม่เต็มใจที่ปล่อยดาวยิงตัวเก่งของทีมรายนี้ไป แต่ถ้ามีข้อเสนอที่น่าสนใจยื่นเข้ามา ก็มีความเป็นไปได้ที่เฮอร์นานเดซจะได้กลับไปพิสูจน์ฝีเท้าของตนเองในอังกฤษอีกครั้ง
อเล็กซิส ซานเชซ ปีกทีมอาร์เซนอล กระตุ้นให้ อาร์แซน เวนเกอร์ คว้าตัว ฮาเวียร์ เฮอร์นานเดซ มาร่วมทัพปืนใหญ่
พรีเมียร์ลีก,อาร์เซนอล,อเล็กซิส ซานเชซ,ฮาเวียร์ เฮอร์นานเดซ,ข่าว,ข่าวกีฬา,ไทยรัฐออนไลน์